ڕەنگەکانی پان سلاڤیزم

[وێنۆک|250x250پیکسڵ| سێ ڕەنگی شین، سپی، سووریی [پان سلاڤیزم کە لە کۆنگرەی سلاڤیکی پراگ، ساڵی ١٨٤٨ پەسەند کرا. ھەروەھا پێشتر لە ساڵی ١٩١٨ تا ١٩٤٥ ئاڵای یووگۆسلاڤیا بووە.]]
[وێنۆک|250x250پیکسڵ| وێناکردنی کاروانی ھاوسەرگیری سیگسیمۆندی سێیەمی ڤاسا لە [کڕاکۆف.]]
**ڕەنگی پان سلاڤیزم** (شین، سپی و سوور) لە کۆنگرەی سلاڤیکی لە پڕاگ، ساڵی ١٨٤٨ وەک سێ ڕەنگی پان-سلاڤی پەسەند کران، لەسەر بنەمای ھێماسازی ڕەنگەکانی ئاڵای ڕووسیا، کە لە کۆتایی سەدەی حەڤدە ناسێندرا. لە ڕووی مێژوویییەوە زۆرێک لە نەتەوە و وڵاتانی سلاڤی ئاڵا و ھێما نەتەوەیییەکانی دیکەیان بەکارھێنا کە ھەندێک تێکەڵەی ئەو سێ ڕەنگەیان بەکارھێنابوو. وڵاتانی سلاڤی کە ڕەنگەکان بەکاردەھێنن یان بەکاریان ھێناوە بریتین لە: ڕووسیا، یووگۆسلاڤیا، چێکۆسلۆڤاکیا، کۆماری چیک، مۆنتینیگرۆ، سلۆڤاکیا، کرواتیا، سڕبیا و سلۆڤێنیا. لە لایەکی دیکەوە، بیلاڕووس، بولگاریا، مەقدوونیای باکوور، پۆڵەندا و ئوکراینا کە لە بنەچەدا سلاڤین، ھەرگیز ھەموو ڕەنگەکانیان بەکار نەھێناوە.

یووگۆسلاڤیا، بە ھەردوو (شانشینی یووگۆسلاڤیا، ١٩١٨–١٩٤٣) و (کۆماری یووگۆسلاڤیا، ١٩٤٣–١٩٩٢)ەوە، زۆرینەی نەتەوەکانی ڕەچەڵەکیان سلاڤی بوو، و ھەربۆیە نەک تەنھا ڕەنگەکانی پان سلاڤیزمییان بەکارھێنا، بەڵکو بەتەواوی ئاڵای پان-سلاڤییان بەکار ھێنایەوە وەک خۆی (دواتریش ئەستێرەیەکی سووریان بۆ زیاد کرد). دوای جیابوونەوەی سەرەتایی یووگۆسلاڤیا لە سەرەتای ساڵانی نەوەدەکاندا، دوو لە کۆمارەکانی یووگۆسلاڤیا کە مابوونەوە (مۆنتینیگرۆ و سربیا) لە ساڵی ١٩٩٢ وەک کۆماری فیدراڵی یووگۆسلاڤیا و لە ساڵی ٢٠٠٣ وەک یەکێتی وڵاتەکانی سربیا و مۆنتینیگرۆ بەردەوام بوون، و ئاڵای پان-سلاڤییان بەکارھێنایەوە تا کاتی ھەڵوەشاندنەوەی، کاتێک مۆنتینیگرۆ لە ساڵی ٢٠٠٦ سەربەخۆیی خۆی ڕاگەیاند. ئێستاش سربیا بەردەوامە لە بەکارھێنانی ئاڵایەکە بە ھەر سێ ڕەنگی پان سلاڤیزم، لەگەڵ ھاوکۆمارەکانی تری، کرواتیا و سلۆڤینیا.

زۆربەی ئەو ئاڵایانەی کە ڕەنگی پان سلاڤیزمییان ھەیە، لەلایەن گەلانی سلاڤیکەوە ناسێنراون و بەکارھێنراون دوای یەکەم کۆنگرەی سلاڤی لە ساڵی ١٨٤٨، سەرەتا سربیا سێ ڕەنگی (سوور، شین، سپی) لە ساڵی ١٨٣٥دا پەسەند کرد، دواتر ئاڵای نەتەوەیی سۆربەکان کە پێشتریش ھەر ئەو سێ ڕەنگە بوو لە ساڵی ١٨٤٢، بەڵام دووبارە دیزاین کرایەوە. مۆراوییەکانی چیک ھەر لە کۆنگرەکەدا ئاڵاکەیان بە (سپی، سوور، شین) ڕاگەیاند. لە ساڵی ١٨٤٨، جێگری پاشای کرواتیا جۆسێپ جێلاچیچ بۆ یەکەمجار ئاڵای کرواتیای بە سێ ڕەنگی مۆدێرنی (سوور، سپی، شین) بۆ شانشینی سێیەمی ئەوکاتە دیزاین کرد و وەک ئاڵای فەرمی ناسێندرا. کۆمەڵێک ڕۆشنبیر و چالاکوانی سلۆڤینی لە ڤییەنا، نەمسا ئاڵای سلۆڤینیایان دروست کرد بە سێ ڕەنگی (سپی، شین، سوور). یەکەم ئاڵای سلۆڤاکیا (بە شێوازی پێچەوانەی (سوور، شین، سپی) لەلایەن شۆڕشگێڕانی سلۆڤاکیا ناسێندرا و ھەڵدرا. ئاڵای کۆماری چیک لە ساڵی ١٩٢٠ لەگەڵ دامەزراندنی چێکۆسلۆڤاکیا سێ ڕەنگی نیشتمانی سلاڤی بۆ داندرا و دواتریش کرا بە ئاڵای فەرمی.

## نموونەی ئاڵاکان بە سێ ڕەنگی پان-سلاڤی

پەڕگە:Flag_of_Croatia.svg|alt=Croatia|کرواتیا
پەڕگە:Flag_of_the_Czech_Republic.svg|alt=Czech Republic, formerly Czechoslovakia (1918–1993)|کۆماری چیک، پێشتریش: چیکۆسلۆڤاکیا (١٩١٨-١٩٩٣)
File:Flag_of_Russia.svg|alt=Russia|ڕووسیا
پەڕگە:Flag_of_Serbia.svg|alt=Serbia|سڕبیا
پەڕگە:Flag_of_Slovakia.svg|alt=Slovakia|سلۆڤاکیا
پەڕگە:Flag_of_Slovenia.svg|alt=Slovenia|سلۆڤینیا

پەڕگە:Flag_of_Montenegro_(1905–1918).svg|alt=Flag of Kingdom of Montenegro (1910–1916)|ئاڵای شانشینی مۆنتینیگرۆ (١٩١٠-١٩١٦)
پەڕگە:Flag_of_the_Kingdom_of_Yugoslavia.svg|alt=Kingdom of Yugoslavia (1918–1941)|شانشینی یووگۆسلاڤیا (١٩١٨-١٩٤١)
پەڕگە:Flag_of_SFR_Yugoslavia.svg|alt=Socialist Federal Republic of Yugoslavia (1945–1992)|کۆماری فیدراڵی سۆسیالیستی یووگۆسلاڤیا (١٩٤٥-١٩٩٢)
پەڕگە:Flag_of_Serbia_and_Montenegro.svg|alt=Federal Republic of Yugoslavia (1992–2003) and Serbia and Montenegro (2003–2006)|کۆماری فیدراڵیی یووگۆسلاڤیا (١٩٩٢-٢٠٠٣) دواتریش سڕبیا و مۆنتینیگرۆ (٢٠٠٣-٢٠٠٦)


## ئەمانەش ببینە
* ڕەنگی پان عەرەبیزم
* ڕەنگی پان ئێرانیزم

## تێبینییەکان

## سەرچاوەکان

پۆل:ئاڵاکان
پۆل:ڕەنگەکان